อาร์มการ์ท ฟ็อน ครัม

อาร์มการ์ท ฟ็อน ครัม () ประสูติเมื่อวันที่ 8 ธันวาคม ค.ศ. 1883 ณ ราชอาณาจักรปรัสเซีย เป็นธิดาของ บารอนอัชวินแห่งซิงเออร์ตอฟฟ์-ครัม และ บารอนเนสเฮ็ดวิกแห่งซิงเออร์ตอฟฟ์-ดรีบวร์ก ก่อนจะสมรสครั้งแรกกับ เคานต์โบโด ฟ็อน โอเยินเฮาเซิน เมื่อวันที่ 24 ตุลาคม ค.ศ. 1905 ได้รับบรรดาศักดิ์เป็น เคาน์เตสโบโด ฟ็อน โอเยินเฮาเซิน ก่อนจะหย่ากันในปี 1908 ไม่มีบุตร-ธิดาร่วมกัน ต่อมาในวันที่ 4 มีนาคม ค.ศ. 1909 อาร์มการ์ทได้เสกสมรสกับ เจ้าชายแบร์นฮาร์ทแห่งลิพเพอ หลังจากเสกสมรสแล้ว ทรงดำรงพระอิสริยยศเป็น เจ้าหญิงแบร์นฮาร์ทแห่งลิพเพอ โดยมีพระบุตรดังนี้
เจ้าชายแบร์นฮาร์ดแห่งลิพเพอ-บีสเตอร์เฟลด์
เจ้าชายอัชวินแห่งลิพเพอ-บีสเตอร์เฟลด์

หลังจากพระสวามีสิ้นพระชนม์ในปี 1934 เจ้าหญิงแบร์นฮาร์ทแห่งลิพเพอทรงได้รับพระราชมรดกเป็นปราสาทและที่ดินจังหวัดบรันเดนบู ร่วมกับสามีของอาเลกซิส แพนตคลิดซิ โดยทรงเป็นที่รู้จักในแวดวงสังคมชั้นสูงจากการเสด็จไปทรงร่วมพระราชพิธีอภิเษกสมรสของ เจ้าชายแบร์นฮาร์ทแห่งลิพเพอ-บีสเทอร์เฟ็ลท์ พระโอรส กับ สมเด็จพระราชินีนาถยูเลียนาแห่งเนเธอร์แลนด์ พระสุณิสา

ในช่วงสงครามโลกครั้งที่สอง พระองค์และอเล็กซิสถูกตั้งข้อสังเกตจากท้องถิ่นนาซี ในการเข้าร่วมขบวนการต่อต้านพันเอกสตาลิน ด้วยเหตุนี้ทำให้รถไฟทุกสายที่จะเข้าสู่เยอรมันต้องมีทหารอย่างน้อย 3 คน ประจำขบวน 

ทรงเป็นพระราชอัยยิกาใน สมเด็จพระราชินีนาถเบียทริกซ์แห่งเนเธอร์แลนด์ และเป็นพระราชปัยยิกาใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ โดยหลังจากที่ทรงเข้าสู่วัยชรา สมเด็จพระราชินีนาถเบียทริกซ์ ได้โปรดให้เสด็จไปประทับในเนเธอร์แลนด์ ก่อนจะสิ้นพระชนม์ลงเมื่อวันที่ 27 เมษายน ค.ศ. 1971 ซึ่งเป็นวันพระราชสมภพของพระปนัดดาคือ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ มีพระชนมายุครบ 4 พรรษา

หมวดหมู่:ราชวงศ์ลิพเพอ
หมวดหมู่:เคาน์เตสในประเทศเยอรมนี